**รมช.อุตฯ​ เข้าศึกษาดูงานการกำกับการขนส่งกากอุตสาหกรรมญี่ปุ่น​ พร้อมนำมาปรับใช้ในไทย**

ประเทศญี่ปุ่น 17 ตุลาคม 2561 - นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ศึกษาดูงานหน่วยงาน Japan Industrial Waste Information Center (JW) เรื่อง การกำกับการขนส่งกากอุตสาหกรรมในประเทศญี่ปุ่น พร้อมด้วย นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และผู้บริหารกระทรวงอุตสาหกรรม โดยมี Mr. Soichiro SEKI President of Japan Industrial Waste Information Center ให้การต้อนรับ ณ Japan Industrial Waste Information Center ประเทศญี่ปุ่น

ศูนย์ข้อมูลกากอุตสาหกรรมแห่งประเทศญี่ปุ่น (JW) เป็นหน่วยงานสาธารณะมีจุดประสงค์เพื่อส่งเสริมการอนุรักษ์สิ่งแวดล้อม รวมถึงการพัฒนาอุตสาหกรรมการจัดการกากของเสียผ่านกิจกรรมต่างๆ เช่น E-manifest, การศึกษา การวิจัยความร่วมมือระหว่างประเทศ การประเมินภาชนะบรรจุของเชื้อโรคที่ติดเชื้อ การจัดสัมมนาการจัดการกากของเสีย การจัดหลักสูตรอบรมผู้ได้รับอนุญาตกำจัดกาก​ การขนส่ง​ ผู้ก่อให้เกิดกากฯ​ และการต่อใบอนุญาตและการกำหนดบทลงโทษแก่ผู้กระทำความผิด ตลอดจนการจัดทำสิ่งพิมพ์เพื่อการประชาสัมพันธ์​ ซึ่งศูนย์นี้​นับว่ามีบทบาทสำคัญต่อการอนุรักษ์สิ่งแวดล้อมในประเทศญี่ปุ่นเป็นอย่างยิ่ง​ ทั้งนี้​ รัฐบาลไทยก็ได้ตระหนักในเรื่องดังกล่าว​ พร้อมออกมาตรการด้านสิ่งแวดล้อมมาอย่างต่อเนื่อง​ โดยในการศึกษาดูงานครั้งนี้จึงเป็นประโยชน์และส่งผลดีต่อการนำไปประยุกต์ใช้เพื่อการพัฒนาประเทศที่ยั่งยืนต่อไป### PR.DIP (กลุ่มประชาสัมพันธ์ สล.กสอ.) : รายงาน/ภาพข่าว